Корона на императрица Анна Ивановна
Короната на императрица Анна Ивановна е част от новите императорски регалии на Руската империя. Направена е от ювелирния майстор-златар Готлиб Вилхелм Данкел през 1730 – 1731 година от злато, сребро, скъпоценни камъни, отливани орнаменти и ювелиран резба. Короната завършва с голям рубин и елмазен кръст. Висока е 31,3 см и има обиколка от 68 см.

След победата на Русия в Северната война с Швеция от 1700 – 1721 година, руския цар Петър I прави реформа и се провъзгласява за император, а държавата за империя. С тези промени са подменени и царските регалии с нови – императорски: корона, държава, скиптър, меч и щит.

В руската хералдика короната на Анна Ивановна уванчава герба на Полското царство.

Вижте също 
 Астраханска шапка
 Казанска шапка
 Шапка на Мономах
 Шапка на Мономах от втория наряд
 Руска императорска корона

Руска империя
Корони
Регалии в Русия